*Projekts*

LATVIJAS REPUBLIKAS MINISTRU KABINETS

2012.gada Noteikumi Nr.

Rīgā (prot. Nr. .§)

**Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”**

Izdoti saskaņā ar Izglītības likuma

14.panta 16. un 22.punktu

1. Izdarīt **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”(Latvijas Vēstnesis, 2009, 121.,168.nr.; 2010, 137.nr.; 2011, 131.nr.) šādus grozījumus:

1.1. papildināt noteikumus ar 4.1punktu šādā redakcijā:

„4.1 Uz koledžu struktūrvienību vadītājiem, viņu vietniekiem, pedagogiem, sporta organizatoriem, metodiķiem, bibliotekāriem, kuri īsteno arodizglītības vai profesionālās vidējās izglītības programmas, ir attiecināmas tās pašas šo noteikumu normas, kas attiecas uz profesionālās izglītības iestāžu direktoriem, viņu vietniekiem, struktūrvienību vadītājiem, pedagogiem, sporta organizatoriem, metodiķiem un bibliotekāriem.”;

1.2. papildināt 7.punkta ievaddaļu aiz skaitļa un vārda „1.septembri” ar vārdiem un skaitli „(koledžu un interešu izglītības iestāžu direktoriem pēc stāvokļa uz 1.oktobri)”;

1.3. papildināt noteikumus ar 7.3.apakšpunktu šādā redakcijā:

„7.3. attiecīgā augstskola – augstskolas dibināto  izglītības iestāžu vadītājiem.”;

1.4. izteikt 8.punktu šādā redakcijā:

„8. Pedagogu darba algu (darba samaksas daļu, kas noteikta, ņemot vērā pedagoga mēneša darba algas likmi un slodzi), izņemot izglītības iestāžu vadītāju un šo noteikumu [1.pielikuma](http://www.likumi.lv/doc.php?id=195578#piel1) 1. un 2.tabulā minētajos amatos strādājošo darba algu, katru gadu nosaka izglītības iestādes vadītājs pēc stāvokļa uz 1.septembri, veicot tarifikāciju (saskaņā ar šo noteikumu [2.pielikumu](http://www.likumi.lv/doc.php?id=195578#piel2)), kurā norāda katra pedagoga slodzi, kā arī vakantās pedagogu darba likmes un stundu skaitu mācību priekšmetos atbilstoši izglītības programmas mācību priekšmetu stundu plānam un pedagogam noteiktajiem papildu pienākumiem (klases audzināšana, stundu (nodarbību) gatavošana, rakstu darbu labošana, individuālais darbs ar izglītojamajiem).”;

1.5. izteikt 13.punktu šādā redakcijā:

„13. Vispārējās izglītības un profesionālās izglītības iestāžu direktoriem un viņu vietniekiem, sporta organizatoriem, struktūrvienību vadītājiem izglītības jomā, izglītības metodiķiem, direktora vietniekiem metodiskajā darbā valsts ģimnāzijās,izglītības iestāžu bibliotekāriem, pirmsskolas izglītības iestāžu vadītājiem un metodiķiem papildu pedagoģiskā darba apjoms kopā ar tarificēto direktora, direktora vietnieka, sporta organizatora, struktūrvienības vadītāja izglītības jomā, izglītības metodiķa, direktora vietnieka metodiskajā darbā valsts ģimnāzijās, izglītības iestādes bibliotekāra, kā arī pirmsskolas izglītības iestādes vadītāja un metodiķa darba slodzi nedrīkst pārsniegt 1,3viņiem noteiktās darba likmes.”;

1.6. papildināt noteikumus ar 13.1 un 13.2punktu šādā redakcijā:

„13.1 Koledžu direktoriem un viņu vietniekiem, sporta organizatoriem, struktūrvienību vadītājiem izglītības jomā, izglītības metodiķiem, izglītības iestāžu bibliotekāriem, kas īsteno pirmā līmeņa profesionālās augstākās izglītības programmas, papildu pedagoģiskā darba apjoms kopā ar tarificēto direktora, direktora vietnieka, sporta organizatora, struktūrvienības vadītāja izglītības jomā, kā arī izglītības metodiķa un izglītības iestādes bibliotekāra darba slodzi nedrīkst pārsniegt 1,3 viņiem noteiktās darba likmes.

13.2 Vispārējās izglītības un profesionālās izglītības iestāžu direktoriem un viņu vietniekiem, sporta organizatoriem, struktūrvienību vadītājiem izglītības jomā, izglītības metodiķiem, direktora vietniekiem metodiskajā darbā valsts ģimnāzijās, pirmsskolas iestāžu metodiķiem un izglītības iestāžu bibliotekāriem samaksu par papildu pedagoģisko darbu nosaka saskaņā ar 1.pielikuma 4.tabulu, ievērojot noteikto pedagoga mēneša darba algas likmi un slodzi attiecīgajā izglītības iestādē.”;

1.7. izteikt 23.1.apakšpunktu šādā redakcijā:

„23.1. laiku, kas nostrādāts Ministru kabineta 2011.gada 10.maija noteikumos Nr.354 „Noteikumi par pedagogu profesiju un amatu sarakstu” norādītajos pedagogu amatos (ne mazāk kā 240 pedagoga darba stundu kalendāra gadā);”;

1.8. papildināt II nodaļu ar 28.1punktu šādā redakcijā:

„28.1 Pedagogiem, kas Eiropas Sociāla fonda projekta „Pedagogu konkurētspējas veicināšana izglītības sistēmas optimizācijas apstākļos” ietvaros ir ieguvuši 4. un 5.kvalitātes pakāpi, par viņu veikto pedagoģisko darbu nosaka piemaksu attiecīgi 8 un 12 procentu apmērā no mācību priekšmeta pedagoga mēneša darba algas likmes. Vispārējās izglītības un profesionālās izglītības iestāžu direktoriem un viņu vietniekiem, struktūrvienību vadītājiem izglītības jomā, izglītības metodiķiem, direktora vietniekiem metodiskajā darbā valsts ģimnāzijās un pirmsskolas iestāžu metodiķiem šo piemaksu nosaka no mācību priekšmeta pedagoga mēneša darba algas likmes.”;

1.9. papildināt 34.punktu aiz vārdiem „šo noteikumu” ar skaitli ”37”;

1.10. svītrot 1.pielikuma 2.tabulas 1., 2. un 3.punkta ievaddaļā vārdus „valsts finansēto”.

1.11. izteikt 1.pielikuma 3.tabulu šādā redakcijā:

„3.tabula

**Izglītības iestāžu vadītāju, viņu vietnieku, direktora vietnieku metodiskajā darbā valsts ģimnāzijās un struktūrvienību vadītāju, t.sk., koledžu struktūrvienību, kas īsteno arodizglītības vai profesionālās vidējās izglītības programmas, vadītāju un viņu vietnieku zemākās mēneša darba algas likmes**

|  |  |  |
| --- | --- | --- |
| „Nr.p.k. | Pedagoga amata (profesijas) nosaukums | Zemākā mēneša darba algas likme (latos) |
| 1. | Izglītības iestādes vadītājs, koledžas struktūrvienības, kas īsteno arodizglītības vai profesionālās vidējās izglītības programmas, vadītājs izglītības iestādē (koledžas struktūrvienībā),kurā ir šāds izglītojamo skaits: |
| 1.1. | 2601 un vairāk | 966 |
| 1.2. | no 2401 līdz 2600 | 920 |
| 1.3. | no 2201 līdz 2400 | 876 |
| 1.4. | no 2001 līdz 2200 | 834 |
| 1.5. | no 1801 līdz 2000 | 794 |
| 1.6. | no 1601 līdz 1800 | 757 |
| 1.7. | no 1401 līdz 1600 | 721 |
| 1.8. | no 1201 līdz 1400 | 686 |
| 1.9. | no 1001 līdz 1200 | 656 |
| 1.10. | no 801 līdz 1000 | 628 |
| 1.11. | no 601 līdz 800 | 593 |
| 1.12. | no 401 līdz 600 | 559 |
| 1.13. | no 251 līdz 400 | 535 |
| 1.14. | no 151 līdz 250 | 518 |
| 1.15. | no 101 līdz 150 | 503 |
| 1.16. | līdz 100 | 492 |
| 2. | Izglītības iestādes vadītāja vietnieks, direktora vietnieks metodiskajā darbā valsts ģimnāzijās,koledžas struktūrvienības, kas īsteno arodizglītības vai profesionālās vidējās izglītības programmas, vadītāja vietnieks izglītības iestādē (koledžas struktūrvienībā), kurā ir šāds izglītojamo skaits: |
| 2.1. | 2601 un vairāk | 677 |
| 2.2. | no 2401 līdz 2600 | 645 |
| 2.3. | no 2201 līdz 2400 | 614 |
| 2.4. | no 2001 līdz 2200 | 584 |
| 2.5. | no 1801 līdz 2000 | 557 |
| 2.6. | no 1601 līdz 1800 | 530 |
| 2.7. | no 1401 līdz 1600 | 505 |
| 2.8. | no 1201 līdz 1400 | 481 |
| 2.9. | no 1001 līdz 1200 | 464 |
| 2.10. | no 801 līdz 1000 | 444 |
| 2.11. | no 601 līdz 800 | 432 |
| 2.12. | no 401 līdz 600 | 404 |
| 2.13. | no 251 līdz 400 | 397 |
| 2.14. | no 151 līdz 250 | 391 |
| 2.15. | no 101 līdz 150 | 385 |
| 2.16. | līdz 100 | 374 |
| 3. | Struktūrvienības vadītājs izglītības jomā | 363” |

Piezīmes.

1. Interešu izglītības iestādēs izglītojamo skaitam piemēro koeficientu 0,5.

2. Visu tipu internātskolu, speciālās izglītības iestāžu, sociālās korekcijas izglītības iestāžu un profesionālās izglītības iestāžu (ar dienesta viesnīcu) vadītājiem un viņu vietniekiem (izņemot šīs tabulas 1.1., 1.2. un 2.1., 2.2. apakšpunktā minētos gadījumus, kā arī koledžas struktūrvienības, kas īsteno arodizglītības vai profesionālās vidējās izglītības programmas vadītājus un viņu vietniekus) mēneša darba algas likmi nosaka par divām pakāpēm augstāku, nekā paredzēts atbilstoši izglītojamo skaitam.

3. Valsts dibināto izglītības atbalsta iestāžu vadītājiem zemāko mēneša darba algas likmi nosaka saskaņā ar šīs tabulas 1.8.apakšpunktu.”;

1.12.izteikt 1.pielikuma 4.tabulu šādā redakcijā:

„4.tabula

Pārējo pedagogu zemākās mēneša darba algas likmes (latos)

|  |  |  |
| --- | --- | --- |
| Nr.p.k. | Pedagoga amata (profesijas) nosaukums | Pedagoģiskā darba stāžs (gados) |
| mazāks par 5 | no 5 līdz 10 | lielāks par 10 |
| 1. | Izglītības metodiķis valsts dibinātajā izglītības atbalsta iestādē | 270 | 285 | 290 |
| 2. | Izglītības metodiķis | 270 | 275 | 280 |
| 3. | Pedagogs | 270 | 275 | 280”; |

1.13. izteikt 3.pielikuma tabulas 3.punktu šādā redakcijā:

|  |  |  |  |
| --- | --- | --- | --- |
| „3. | Pagarinātās dienas grupas skolotājs, internāta skolotājs vispārējās un speciālās izglītības iestādē, pirmsskolas izglītības mūzikas skolotājs, pirmsskolas izglītības sporta skolotājs, izglītības psihologs, sociālais pedagogs, pedagoga palīgs | 30”; |  |

1.14.izteikt 3.pielikuma tabulas 5.punktu šādā redakcijā:

|  |  |  |  |
| --- | --- | --- | --- |
| „5. | Izglītības metodiķis, pirmsskolas izglītības metodiķis, sporta organizators izglītības iestādē, surdopedagogs speciālās izglītības iestādes dzirdes kabinetā, tiflopedagogs speciālās izglītības iestādes redzes kabinetā, arodmācības (amatmācības) skolotājs, skolotājs izglītības iestādes dienesta viesnīcā, izglītības iestādes bibliotekārs, skolotājs mentors, pedagogs karjeras konsultants | 40”; |  |

1.15. aizstāt 4.pielikuma tabulas 2.punktā vārdus „Speciālās izglītības iestādes speciālās klases” ar vārdiem „Speciālās izglītības iestādes, speciālās klases”;

1.16. aizstāt 4.pielikuma tabulas 4.punktā vārdus „ieslodzījuma vietās izveidotās izglītības iestādes.” ar vārdiem „vispārējās un profesionālās izglītības iestāžu pedagogiem, kuri izglītības programmas īsteno ieslodzījuma vietās.”

2. Noteikumi stājas spēkā 2012.gada 1.septembrī.

Ministru prezidents V.Dombrovskis

Izglītības un zinātnes ministrs R.Ķīlis

#

Iesniedzējs:

Izglītības un zinātnes ministrs R.Ķīlis

Vizē:

Valsts sekretāra vietniece - Struktūrfondu un

starptautisko finanšu instrumentu departamenta direktore,

valsts sekretāra pienākumu izpildītāja L.Sīka

08.08.2012.

1 201

S.Batare, 67047909

svetlana.batare@izm.gov.lv

I.Rotberga, 67047824

izolde.rotberga@izm.gov.lv